Christian Schwarzer
<s>Christian "Blacky" Schwarzer (Braunschweig, 23. listopada 1969.), umirovljeni njemački rukometaš i reprezentativac koji je igrao na poziciji pivota; danas radi kao trener.</s><s>Schwarzer je svojedobno slovio za jednog od najboljih aktivnih pivota u svjetskom rukometu.</s>

<s>Rođen u Braunschweigu, Schwarzer je svoju profesionalnu karijeru započeo 1987. godine u VfL Fredenbecku, gdje je igrao do 1991. godine.</s><s>U tom je periodu (21. studenog 1989.) debitirao i za reprezentaciju tadašnje Zapadne Njemačke u utakmici protiv Istočne Njemačke u Wilhelmshavenu.</s><s>Od 1991. do 1999. godine igrao je za TV Niederwürzbach, nakon kojeg prelazi u Barcelonu, s kojom osvaja nacionalno prvenstvo, nacionalni kup i Ligu prvaka.</s><s>Barcelonu napušta nakon dvije sezone te 2001. godine potpisuje za TBV Lemgo, gdje igra sve do 2007. godine.</s><s>Umirovio se 2009. godine kao igrač Rhein-Neckar Löwena.</s>

<s>U gotovo dvadesetogodišnjoj reprezentativnoj karijeri, Schwarzer je nastupio na čak šest Svjetskih prvenstava, pet Europskih prvenstava i na čak tri Olimpijade.</s><s>U karijeri je bio svjetski (2007.) i europski (2004.) prvak, a s Olimpijade 2004. ima i srebrnu medalju; uz to, godine 2003. je bio najbolji pivot i najkorisniji igrač Svjetskog prvenstva u Portugalu, gdje je Njemačka osvojila srebrnu medalju.</s><s>Schwarzer se inicijalno umirovio 2004. godine, međutim je 2007. godine rekao kako je spreman igrati na Svjetskom prvenstvu ukoliko bude potrebe; našao se na širem popisu, ali u konačnici nije uvršten u momčad.</s><s>Ipak, nakon ozljede Andreja Klimovetsa, Schwarzer je usred turnira pozvan u reprezentaciju, s kojom je postao i svjetski prvak.</s><s>Naredne godine nastupio je i na Olimpijadi u Pekingu, nakon koje je otišao u konačno reprezentativno umirovljenje.</s>

<s>Nakon prekida igračke karijere, Schwarzer se posvetio trenerskoj karijeru.</s>

<s>Njemački rukometaši
Rukometni treneri
Europski prvaci u rukometu
Svjetski prvaci u rukometu
Njemački olimpijci
Osvajači olimpijskih medalja u rukometu</s>

